རིག་གནས་ནི་ཚད་ལྡན་གྱི་མི་བུ་བཞིན་གང་དུ་གནས་ཀྱང་ཀུན་གྱིས་བརྩི་བཀུར་དང་གདེང་འཇོག་བྱེད་ཅིང་།ནམ་ཡང་སློབ་སྦྱོང་བྱ་ཡུལ་དང་མིག་དཔེ་བལྟ་ཡུལ་ཁོ་ན་ཡིན།དེ་བཞིན་ཁེར་རྐྱ་ཐུབ་པའི་མི་དང་རིག་གནས་ཀྱིས་འཛམ་གླིང་ཡང་དབང་དུ་བསྡུ་ཐུབ།བོད་ཀྱི་སྤྱི་ཚོགས་ནི་སྤྱིའི་ཆ་ནས་བྱམས་སྙིང་རྗེ་དང་རོགས་རམ་བྱེད་རྒྱུར་དགའ་ཞིང་།ལས་རྒྱུ་འབྲས་འཚོ་མཁན་དང་མངོན་ལྐོག་མེད་པའི་སྤྱི་ཚོགས་ཡ་རབས་ཤིག་ཡིན།འོན་ཀྱང་།ཕྱོགས་གཞན་ཞིག་ནས་བལྟས་ཚེ།གཞན་གྱིས་གསུངས་པ་ལྟར།གྲྭ་བ་ཆོས་ལ་རྨོངས་པ།ལས་བྱེད་ཁྲིམས་ལ་རྨོངས་པ།སྤྱི་ཚོགས་ཡི་གེ་ལ་རྨོངས་པ་བཅས་རྨོངས་པ་གསུམ་གྱིས་མནར་བའི་སྤྱི་ཚོགས་ཤིག་ཀྱང་རེད།